Shugabancin majalisa: Tinubu da Goje sun gana a kasar Saudiyya ▷ Legit.ng
Shugabancin majalisa: Tinubu da Goje sun gana a kasar Saudiyya
4 months ago 16 views by Abubakar Nura Bala
- Babban jigon jam’iyyar APC na kasa, Asiwaju Bola Tinubu da Sanata Danjuma Goje sun gana a kasar Saudiyya
- An tattaro cewa ganawar baya rasa nasaba da takarar shugabancin majalisar dattawa
- Shugabancin jam’iyyar ta zabi Sanata Ahmed Lawan a matsayin dan takarar da ta fi so ya haye matsayin
Rahotanni da ke zuwa mana daga jaridar Independent ya nuna cewa Sanata Danjuma Goje da babban jigon jam’iyyar All Progressives Congress (APC), Bola Tinubu, sun yi ganawar sirri a kasar Saudiyya kan shugabancin majalisar dattawa.
Legit.ng ta tattaro cewa daga Tinubu har Goje suna kasar Saudiyya a yanzu haka inda suke aikin Umurah.
Goje ya kasance babban abokin adawar Ahmed Lawan wajen neman shugabancin majalisar dattawan.
Daga Tinubu har APC sun riga da sun nuna goyon bayansu ga Lawan tun farko.
A halin da ake ciki, Legit.ng ta rahoto a baya cewa, akwai alamu dake nuna cewa jam’iyyar Peoples Democratic Party (PDP) zata tsayar da dan takara a shugabancin majalisar dattawa, idan har sanata Danjuma Goje (APC Gombe ta tsakiya) ya janye daga yin takara.
KU KARANTA KUMA: Aisha Buhari za ta gana da mata da yara gabanin rantsar da shugaban kasa
Majiyoyi na kusa da majalisar dattawa sun bayyana ma New Telegraph a karshen makon da ya gabata cewa jam’iyyar PDP na sanya ido akan yanayin al’amura, don ganin abunda zai faru a jam’iyyar APC, dangane da wadanda zasu tsaya takara a jam’iyya mai ci kafin ta yanke shawara akan ko ta tsaya takara.
A cewar daya daga cikin majiyan, tunda Goje ya ki bayyana ra’ayin shi na neman shugabancin majalisar dattawa ga al’umma, jam’iyyar adawa na jiran lokaci mafi dacewa don yanke shawara akan lamarin.
Bola Tinubu Latest NewsNigerian Senate Latest NewsHausa NewsKasar Saudiya
Aisha Buhari za ta shirya taro na musamman na mata da yara a Abuja